In de Zentreumexikanischn Gedda, dt Zentralmexikanische Götter, wean de Gedda alphabetisch augfiad. De Geddawöd in Zentreumexico woa bei olle Vöka iwa de Johtausand ziemli ehnli. Bei de oanzalnan Vöka megns megligawos an aundan Naum ghobd hom, owa se woan moast fias Söwe zuaschtendi. A großa God hod owa a nu fia gaunz wos Aundas zuaschtendi sei kena. Do hod a owa an aundan Nam griagd. Owa jeda hod gwist das a da Söwe wa. Es hod Gedda gem, de fia de Menschn bessa und a wöche de besa za Eana woan. Owa so a schwoaz-weiß denga hods ned gem, daß des Guade oda bese Gedda wan. Da Guade hod a maunchmoi bes sei kena und da Bese hod a södsaumawoas a guade Soatn ghobd. Mid eanane Gedda homs es ghoidn, wias im wiaklign Lebm is, a schlechte Leid kenan guade Soatn hom und guade Leid kenan maunchmoi a recht zwida sei.